
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 836 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κήρυξη αιωνόβιας δρυός στο Νεοχώρι του Δή¬ 
μου Γρεβενών Π.Ε. Γρεβενών ως «Διατηρητέου 
Μνημείου της Φύσης». 

2 Αύξηση αύξηση ωραρίου εργασίας προσωπικού 
του Ν.Π.Δ.Δ. Υγείας Πρόνοιας Κοινωνικής Προ¬ 
στασίας Αλληλεγγύης Δήμου Παιονίας. 

3 Ίδρυση Θεματικών Ενοτήτων της Σχολής Κοινωνι¬ 
κών Επιστημών του Ελληνικού Ανοικτού Πανεπι¬ 
στημίου. 


ΑΠΟΦΑΣΕΙΣ 

Αριθμ. 30084 _ (1) 

Κήρυξη αιωνόβιας δρυός στο Νεοχώρι του Δή¬ 
μου Γρεβενών Π.Ε. Γρεβενών ως «Διατηρητέου 
Μνημείου της Φύσης». 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΗΠΕΙΡΟΥ - 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

2. Τις διατάξειςτου ν. 2647/1998 (ΦΕΚ237 Α') «Μετα¬ 
βίβαση αρμοδιοτήτων στις Περιφέρειες και στην Αυτο¬ 
διοίκηση και άλλες διατάξεις». 

3. Τις διατάξεις του ν. 3852/7-6-2010 «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί¬ 
κησης- Πρόγραμμα Καλλικράτης». 

4. Τις διατάξειςτου ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο - Πρόγραμμα Διαύγεια και άλλες 
διατάξεις» (ΦΕΚ 112 Α'). 

5. Τις διατάξειςτου ν. 4325/2015 άρθρο 28 (ΦΕΚ 21 Α') 
«Εκδημοκρατισμός της Διοίκησης - Καταπολέμηση 


Γραφειοκρατίας και Ηλεκτρονική Διακυβέρνηση Απο¬ 
κατάσταση Αδικιών και άλλες διατάξεις». 

6. Τις διατάξειςτου ν. 4368/2016 ( ΦΕΚ47/Α') «Μέτρα 
για την επιτάχυνση του κυβερνητικού έργου και άλλες 
διατάξεις». 

7. Τις διατάξειςτου π.δ. 141/27-12-2010 «Οργανισμός 
της Αποκεντρωμένης Διοίκησης Ηπείρου - Δυτικής 
Μακεδονίας» όπως τροποποιήθηκε με το άρθρο 92 του 
ν. 4446/2016 (Φ.Ε.Κ 240/Α722-12-2016). 

8. Την αριθμ 13912/15-05-2017 απόφαση του Υπουρ¬ 
γού Εσωτερικών (ΦΕΚ 250/Υ.Ο.Δ.Δ./26-05-2017) με την 
οποία διορίστηκε Συντονιστής της Αποκεντρωμένης 
Διοίκησης Ηπείρου - Δυτικής Μακεδονίας ο Μιχελάκης 
Βασίλειος του Πολύκαρπου. 

9. Τις διατάξεις του ν. 3937/2011 «Διατήρηση της βι- 
οποικιλότητας και άλλες διατάξεις» (ΦΕΚ 60 Α') και συ¬ 
γκεκριμένα του άρθρου 4 (αντικατάσταση του άρθρου 
18 του ν. 1650/1986), παράγραφος 3, άρθρου 5 (αντικα¬ 
τάσταση του άρθρου 19 του ν. 1650/1986), παράγραφος 
5β και του άρθρου 6 (αντικατάσταση του άρθρου 21 του 
ν. 1650/1986), παράγραφος 3. 

10. Την αριθμ 15950/256/29-01-2018 θετική εισήγηση 
του Περιφερειάρχη Δυτικής Μακεδονίας. 

11. Την αριθμ. 19159/7-02-2018 θετική εισήγηση της 
Δ/νσης Δασών Γρεβενών. 

12. Την Ειδική Έκθεση Προστασίας «αιωνόβιας δρυός 
και κήρυξη της ως μνημείο της φύσης» στην περιοχή Νε- 
οχωρίου του Δήμου Γρεβενών που συντάχθηκε από τους 
Δασολόγους Ιωάννη Σπανό Τακτικό Ερευνητή του Ινστι¬ 
τούτου Δασικών Ερευνών, Μαρία Τσιατούρα Δασολόγο 
της Δ/νσης Συντονισμού και Επιθεώρησης Δασών και τον 
Ιωάννη Τζατζάνη Δασολόγο της Δ/νσης Δασών Γρεβενών. 

13. Τη σύμφωνη γνώμη της Δ/νσης Συντονισμού και 
Επιθεώρησης Δασών της Αποκεντρωμένης Διοίκησης 
Ηπείρου - Δυτικής Μακεδονίας για την προστασία της 
αιωνόβιας δρυός στην περιοχή Νεοχωρίου του Δήμου 
Γρεβενών Π.Ε. Γρεβενών και την κήρυξη της ως «Διατη¬ 
ρητέου Μνημείου της Φύσης». 

14. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'836/09.03.2018 


Χαρακτηρίζουμε ως «Διατηρητέο Μνημείο της Φύσης» 
την αιωνόβια Μακεδονική Δρυς (Θυθίτυε ΐΎΐθςθάοηίςΒ) 
στο Νεοχώρι του Δήμου Γρεβενών Π.Ε. Γρεβενών. 

Η εν λόγω δρυς βρίσκεται στο Νεοχώρι του Δήμου Γρε- 
βενώνπλησίοντου Ιερού Ναού ΓεννήσεωςτηςΘεοτόκου 1 
χλμ. ΒΑτου οικισμού. Το γεωγραφικό στίγμα της θέσης 
(γεωγραφικό μήκος, γεωγραφικό πλάτος και υψόμετρο) 
είναι 39°59'473" Ν, 21°41 '2166" Ε και υψόμετρο 534 πί. 

Η ηλικία της είναι 1.120 έτη περίπου (με απόκλιση/ 
τυπικό σφάλμα 30-50 έτη),ύψος 29 ιη, διάμετρος (στο 
στηθαίο ύψος) 181,5 ςπτ (1,815 πτ), περιφέρεια κορμού 
(στο στηθαίο ύψος) 570 ςπτ (5,7 ιτι),ύψος έναρξης κόμης 
3 ιτι, μήκος και πλάτος κόμης (σε εδαφική κάτοψη) 28,6πη 
και 25,7 πτ αντίστοιχα. Η εν λόγω Δρυς που κηρύσσεται 
«Διατηρητέο Μνημείο της Φύσης» έχει ιδιαίτερη επιστη¬ 
μονική, οικολογική, αισθητική, ιστορική, πολιτισμική 
αξία και μπορεί να αποτελέσει πολύτιμο παιδαγωγικό 
και εκπαιδευτικό πόρο. 

Το δένδρο όπως αναφέρεται και στην Ειδική Έκθεση 
Προστασίας είναι υγιές αλλά χρειάζεται ιδιαίτερη φροντίδα. 

Τα αναγκαία έργα για την προστασία και την διαχείρισή 
της θα εκτελούνται σύμφωνα με τις διατάξεις της Δασι¬ 
κής Νομοθεσίας και τις διατάξεις περί προστασίας των 
Διατηρητέων Μνημείων της Φύσης αφού μελετηθούν 
και εγκριθούν αρμοδίως. 

Η εφαρμογή της παρούσας απόφασης καθώς και η 
διαχείριση του παρόντος «Διατηρητέου Μνημείου της 
Φύσης» ανατίθεται στην Διεύθυνση Δασών Γρεβενών η 
οποία θα προχωρήσει στην έκδοση σχετικής Δασικής 
Απαγορευτικής Διάταξης (Δ.Α.Δ.) όπου θα αναφέρονται οι 
απαγορεύσεις και οι κυρώσεις επί των παραβάσεων ανα¬ 
φορικά με το εν λόγω «Διατηρητέο Μνημείο της Φύσης». 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσί¬ 
ευσής της. 

Ιωάννινα, 26 Φεβρουάριου 2018 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


( 2 ) 

Αύξηση αύξηση ωραρίου εργασίας προσωπικού 
του Ν.Π.Δ.Δ. Υγείας Πρόνοιας Κοινωνικής Προ¬ 
στασίας Αλληλεγγύης Δήμου Παιονίας. 

Με την 85/26-9-2017 απόφαση του Διοικητικού 
Συμβουλίου του Ν.Π.Δ.Δ. Υγείας, Πρόνοιας, Κοινωνικής 
Προστασίας-Αλληλεγγύης του Δήμου Παιονίας Ν. Κιλκίς, 
η οποία εκδόθηκε σύμφωνα με τις διατάξεις άρθρου 8 
του ν. 4368/2016 (ΦΕΚ 21/Α721-2-2016), όπως ισχύει 
και των άρθρων 65, 67, 225 και 226 του ν. 3852/2010 
(ΦΕΚ 87/Α77-6-2010), αυξάνεται το ωράριο εργασίας 
των υπαλλήλων με σχέση εργασίας ιδιωτικού δικαίου 
αορίστου χρόνου μερικής απασχόλησης, Αλεξάνδρας 
Ταρινίδου του Στυλιανού, ειδικότητας ΥΕ Καθαριότητας 
και Μαρίας Κόϊου του Θάνου, ειδικότητας ΥΕ Καθαριότη¬ 
τας στο ανώτατο όριο πλήρους απασχόλησης της οικείας 


εκπαιδευτικής βαθμίδας και ειδικότητας με αντίστοιχη 
αύξηση των πάσης (ρύσεως αποδοχών τους, κατόπιν των 
1207/8-9-2017 και 1225/13-9-2017 αιτήσεών τους. 

(Αριθμ. βεβ. προέδρου Ν.Π.Δ.Δ. Υγείας - Πρόνοιας - Κοι¬ 
νωνικής Προστασίας -Αλληλεγγύηςτου Δήμου Παιονίας 
Ν. Κιλκίς ότι δεν υπηρετούν υπάλληλοι με σύμβαση ερ¬ 
γασίας ορισμένου χρόνου του κλάδου ΥΕ Καθαριότητας 
στο εν λόγω ΝΠΔΔ: 12/10-1 -2018). 

(Αριθμ. βεβ. προέδρου Ν.Π.Δ.Δ. Υγείας - Πρόνοιας - Κοι¬ 
νωνικής Προστασίας - Αλληλεγγύης του Δήμου Παιονίας 
Ν. Κιλκίς για την πρόβλεψη των σχετικών πιστώσεων: 
29/17-1-2018). 

(Αριθμ. απόφ. Αποκεντρωμένης Διοίκησης Μακεδονί¬ 
ας - Θράκης: 1148 /7-2-2018). 

Με εντολή Συντονιστή 
Αποκεντρωμένης Διοίκησης 
Η Προϊσταμένη Τμήματος 
Τοπ. Αυτ/σης και Ν.Π. Θεσ/νίκης 

ΣΟΥΛΤΑΝΑ ΤΣΕΛΕΝΤΗ 


Αριθμ. απόφ. 368/2.2.2 ακ./29-01 -2018 (3) 

Ίδρυση Θεματικών Ενοτήτων της Σχολής Κοινω¬ 
νικών Επιστημών του Ελληνικού Ανοικτού Πανε¬ 
πιστημίου. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Τις διατάξεις του άρθρου 2 του ν. 2552/1997. 

2. Τις διατάξεις του ν. 3374/2005 (ΦΕΚ 189, τ. Α7 
2.8.2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων. Παράρτημα διπλώματος», όπως 
τροποποιήθηκε και ισχύει. 

3. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Οργανα», που 
κυρώθηκε με το άρθρ. 1 του π.δ. 63/2005 (ΦΕΚ Α' 98). 

4. Το πρακτικό της με αριθμό 3/23-01 -2018 Συνεδρία¬ 
σης της Κοσμητείας της Σχολής Κοινωνικών Επιστημών 
του Ελληνικού Ανοικτού Πανεπιστημίου. 

5. Το πρακτικό της με αριθμό 368/29-01-2018 συνεδρία¬ 
σης της Διοικούσας Επιτροπής του Ελληνικού Ανοικτού 
Πανεπιστημίου. 

6. Την αριθμ. 492/03-02-2014 έκθεση εξωτερικής αξιο¬ 
λόγησης της Α.Δ.Ι.Π. που αφορά τη Σχολή Κοινωνικών 
Επιστημών του Ελληνικού Ανοικτού Πανεπιστημίου. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Την ίδρυση Θεματικών Ενοτήτων της Σχολής Κοινωνι¬ 
κών Επιστημών του Ελληνικού Ανοικτού Πανεπιστημίου, 
ως ακολούθως: 

ΟΕ: Εισαγωγή στον Τουρισμό και την Φιλοξενία (10 
ΕΈΤ5) 

Σκοπός της ΘΕ είναι η εισαγωγή των φοιτητών/τριών 
στις έννοιες και το εύρος του τουρισμού ως κοινωνικό 
φαινόμενο και δραστηριότητα και τομέα της οικονομίας. 









Τεύχος Β' 836/09.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Επιπλέον η ΘΕ προάγει την κατανόηση της δομής, της 
οργάνωσης και της αλληλεξάρτησης των διαφορετικών 
κλάδων που απαρτίζουν τον τουριστικό τομέα. Εισά¬ 
γει τους φοιτητές και τις φοιτήτριες σε βασικές έννοιες, 
όρους, αρχές, πρακτικές και ζητήματα στον τουρισμό και 
των δεσμών του με τα σχετιζόμενα πεδία του ελεύθερου 
χρόνου, της αναψυχής, των ταξιδιών και της φιλοξενίας. 

ΘΕ: Διοίκηση Ξενοδοχειακών Επιχειρήσεων και Υπη¬ 
ρεσιών (10 ΕΘΤ5) 

Η ΘΕ παρουσιάζει την πλέον σύγχρονη γνώση για το 
διοικείν των ξενοδοχειακών επιχειρήσεων, δίνοντας έμ¬ 
φαση σε επιμέρους ζητήματα της ποιότητας υπηρεσιών 
στον ξενοδοχειακό κλάδο. Σκοπός της είναι η εξοικείωση 
των φοιτητών/τριών με τις σύγχρονες πρακτικές διοί¬ 
κησης ξενοδοχειακών επιχειρήσεων, οι οποίες αποβλέ¬ 
πουν στη μείωση των λειτουργικών προβλημάτων που 
δημιουργούνται λόγω των ιδιαίτερων χαρακτηριστικών 
των ξενοδοχειακών υπηρεσιών. Έμφαση δίνεται στις 
απαιτήσεις του σύγχρονου κοινωνικό-οικονομικού πε¬ 
ριβάλλοντος και στον τρόπο δημιουργίας ανταγωνιστι¬ 
κών πλεονεκτημάτων, μέσω της στρατηγικής διοίκησης, 
του σχεδιασμού, της αξιολόγησης και της βελτίωσης της 
ποιότητας των προσφερόμενων υπηρεσιών σε συνδυ¬ 
ασμό με την υιοθέτηση καινοτόμων πρακτικών για την 
ανάπτυξη νέων υπηρεσιών. 

ΘΕ: Οικονομική Τουριστικών Επιχειρήσεων (10 ΕΈΤ5) 

Η ΘΕ παρουσιάζει και αναλύει το θεωρητικό πλαίσιο 
της τουριστικής οικονομικής από τη μικροοικονομική 
διάσταση των θεμάτων που σχετίζονται με την τουριστι¬ 
κή ζήτηση και την πρόβλεψή της στα πλαίσια των του¬ 
ριστικών επιχειρήσεων. Σκοπός της είναι να μεταδώσει 
στους φοιτητές τις γνώσεις που θα τους βοηθήσουν να 
κατανοήσουν τις επιχειρηματικές πρακτικές στο χώρο 
του τουρισμού. Πιο συγκεκριμένα, η ΘΕ ασχολείται με 
τους επιμέρους παράγοντες που τη διαμορφώνουν, με 
την παραγωγή, το κόστος και την προσφορά του τουρι¬ 
στικού προϊόντος, καθώς και με τις κυριότερες μορφές 
τουριστικών αγορών και την ισορροπία τους, μέσα στις 
οποίες λειτουργούν οι τουριστικές επιχειρήσεις στη σύγ¬ 
χρονη κοινωνικοοικονομική πραγματικότητα. 

ΘΕ: Λογιστική Τουριστικών Επιχειρήσεων (10 ΕΘΤ5) 

Σκοπός της ΘΕ είναι η διεύρυνση και ταυτόχρονα η 
εξειδίκευση των γνώσεων των φοιτητών/τριών σε λογι¬ 
στικά ζητήματα στον τομέα του τουρισμού. Για την εκ¬ 
πλήρωση αυτού του σκοπού οι φοιτητές θα διδαχτούν 
τις βασικές λογιστικές αρχές που ισχύουν διεθνώς αλλά 
και τις αρχές και τους κανόνες της εφαρμοζόμενης στην 
χώρα μας τυποποιημένης λογιστικής. Ιδιαίτερη έμφαση 
δίνεται στην αξιοποίηση των λογιστικών πληροφοριών 
για την λήψη επιχειρηματικών αποφάσεων στα πλαίσια 
των σύγχρονων τουριστικών επιχειρήσεων. Η διδασκα¬ 
λία υποστηρίζεται από πρακτική ανάλυση μέσω παρα¬ 
δειγμάτων εφαρμογών τουριστικών και ξενοδοχειακών 
εταιριών. 

ΘΕ: Τεχνολογίες Πληροφορικής και Επικοινωνιών σε 
Επιχειρήσεις Φιλοξενίας (10 ΕΘΤ5) 

Σκοπός της ΘΕ είναι η εξοικείωση των φοιτητών/τρι- 
ών με την εφαρμογή και τη διοίκηση των σύγχρονων 
τεχνολογιών πληροφορικής σε επιχειρήσεις φιλοξενίας. 


Ιδιαίτερη έμφαση δίνεται στον ρόλο των τεχνολογιών 
πληροφορικής ως ενός δυναμικού συνδέσμου για την 
ανάπτυξη επιχειρησιακών συνεργασιών, τη δημιουργία 
ανταγωνιστικού πλεονεκτήματος, τη βελτίωση της ποιό¬ 
τητας υπηρεσιών και της ικανοποίησης των πελατών, την 
ενίσχυση της λειτουργικής αποδοτικότητας, καθώς και 
ως ενός κέντρου κόστους που πρέπει να διοικηθεί. Επι¬ 
πλέον, η ΘΕ προάγει την κατανόηση του αντίκτυπου της 
τεχνολογίας στους διαφορετικούς τομείς της φιλοξενίας. 

ΘΕ:Τουριστική Νομοθεσία (10 ΕΘΤ5) 

Αντικείμενο της ΘΕ είναι η σπουδή του βασικού νο¬ 
μικού πλαισίου του ελληνικού τουρισμού, με αναφορές 
στη σχετική ισχύουσα νομοθεσία. Ιδιαίτερη έμφαση 
δίνεται σε θέματα που άπτονται της λειτουργίας των 
τουριστικών επιχειρήσεων, των ειδικών τουριστικών 
υποδομών και των εμπλεκόμενων φορέων εφαρμογής 
των νομοθετικών ρυθμίσεων στον τομέα του τουρισμού. 
Επίσης, εξετάζεται η σύνδεση των κανόνων δικαίου της 
ελληνικής νομοθεσίας με την ευρωπαϊκή νομοθεσία. Συ¬ 
νολικά, ο στόχος της ΘΕ είναι η εξοικείωση των φοιτητών 
και των φοιτητριών με βασικές πτυχές του γνωστικού 
αντικειμένου ώστε να δύνανται να προσανατολίζονται 
στη διερεύνηση της τουριστικής νομοθεσίας, ανάλογα 
με το ζήτημα που καλούνται να αντιμετωπίσουν. 

ΘΕ: Διοίκηση Τουριστικών Φορέων και Οργανισμών 
(10ΕΘΤ5) 

Η ΘΕ διερευνά τις βασικές αρχές, έννοιες και μεθό¬ 
δους που χαρακτηρίζουν τη διοίκηση των τουριστικών 
φορέων και οργανισμών. Συνολικά σκοπός της ΘΕ εί¬ 
ναι η εξοικείωση των φοιτητών/τριών με τις σύγχρονες 
στρατηγικές και πολιτικές αποτελεσματικής διοίκησης, 
προκειμένου να κατανοήσουν τον ρόλο της διοίκησης 
και τους τύπους των αποφάσεων που λαμβάνονται στους 
σύγχρονους τουριστικούς φορείς και οργανισμούς. Έμ¬ 
φαση δίνεται στην αναγνώριση και ανάλυση των πα¬ 
ραγόντων του επιχειρησιακού περιβάλλοντος και των 
επιρροών που ασκούν στην αλληλεπίδραση μεταξύ 
ανθρώπων και οργανισμών και στη λήψη στρατηγικών 
αποφάσεων. 

ΘΕ: Κοινωνιολογία Τουρισμού (10 ΕΈΤ5) 

Ο σκοπός της ΘΕ είναι να εισάγει τους φοιτητές και 
τις φοιτήτριες στην κοινωνιολογική διάσταση του 
τουρισμού, με έμφαση στην κοινωνική ανάπτυξη των 
κοινωνιών υποδοχής. Σε αυτά τα πλαίσια, εξετάζεται η 
ιστορική εξέλιξη της κοινωνικής εμφάνισης του τουριστι¬ 
κού φαινομένου και αναλύονται τα χαρακτηριστικά και 
οι παράμετροι που επηρεάζουν και διαμορφώνουν τη 
λειτουργία του τουρίστα και την καταναλωτική του συ¬ 
μπεριφορά. Επιπλέον εξετάζονται θεμελιώδη κοινωνικά 
ζητήματα που εγείρονται στον τουριστικό κλάδο, όπως 
είναι ο τουρισμός ως μορφή καταναλωτισμού, οι κοινω¬ 
νικές επιπτώσεις της τουριστικής ανάπτυξης, ζητήματα 
ηθικής στην τουριστική επιχειρηματική δραστηριότητα, 
η ποιότητα ζωής και η έννοια του οφέλους στους τουρι¬ 
στικούς προορισμούς. 

ΘΕ: Οικονομική του Τουρισμού (10 ΕΘΤ5) 

Σκοπός της ΘΕ είναι να παρουσιάσει και να αναλύσει 
την συνθετότητα που χαρακτηρίζει τη σύγχρονη οι¬ 
κονομική του τουρισμού. Ειδικότερα, η ΘΕ αποσκοπεί 
να εξοικειώσει τους φοιτητές και τις φοιτήτριες με τα 

συστατικά στοιχεία και την πρόβλεψη της τουριστικής 
προσφοράς και ζήτησης, τη δομή της αγοράς, καθώς 
και με τις μακροοικονομικές διαστάσεις του τουριστικού 
φαινομένου. Η ΘΕ προσφέρει μια σειρά θεωρητικών και 
πρακτικών γνώσεων που εξυπηρετούν την κατανόηση 
του περιεχομένου της τουριστικής οικονομικής και τον 
προσδιορισμό του ρόλου που διαδραματίζει ο τουρι¬ 
σμός στο πλαίσιο μιας εθνικής, περιφερειακής αλλά και 
της παγκόσμιας οικονομίας. 

ΘΕ: Διοίκηση και Οργάνωση Εκδηλώσεων (10 ΕΘΤ5) 

Ο σκοπός της ΘΕ είναι να προσφέρει στους φοιτητές 
και στις φοιτήτριες τις γνώσεις που απαιτούνται προ- 
κειμένου να μπορούν να αξιολογούν τη συνθετότητα 
της διοίκησης εκδηλώσεων, εξετάζοντας τις διοικητικές 
λειτουργίες που λαμβάνουν χώρα πριν, κατά τη διάρκεια 
και μετά το πέρας μιας εκδήλωσης. Έμφαση δίνεται στις 
οικονομικές, κοινωνικές και πολιτιστικές επιπτώσεις των 
εκδηλώσεων σε έναν τουριστικό προορισμό (σε εθνικό, 
περιφερειακό και τοπικό επίπεδο) και στην ανάλυση των 
διαφορετικών στρατηγικών που εμπλέκονται στην επι¬ 
τυχημένη οργάνωση και υλοποίηση μιας εκδήλωσης. 

ΘΕ: Μεταφορές στον Τουρισμό (10 ΕΘΤ5) 

Σκοπός της ΘΕ είναι να μεταδώσει στους φοιτητές και 
τις φοιτήτριες μια σειρά γνώσεων (θεωρητικών και πρα¬ 
κτικών) που θα τους επιτρέψουν να αναπτύξουν μιας 
εις βάθος κατανόηση του τομέα των μεταφορών στον 
τουρισμό και του ρόλου του στο πλαίσιο της τουριστικής 
οικονομίας και περιφερειακής ανάπτυξης. Η ΘΕ εξετάζει 
το επιχειρησιακό περιβάλλον και τις επικρατούσες τάσεις 
στην αγορά των μεταφορών του τουρισμού. Εξετάζονται 
επίσης οι οικονομικές, κοινωνικές και περιβαλλοντικές 
επιπτώσεις των τουριστικών μεταφορών και προτείνο- 
νται πολιτικές για την αντιμετώπιση των εγειρόμενων 
προβλημάτων. 

ΘΕ: Χρηματοοικονομική Τουριστικών Επιχειρήσεων 
(10ΕΘΤ5) 

Η χρηματοοικονομική διαχείριση είναι μια εξαιρετικά 
σημαντική λειτουργία των σύγχρονων επιχειρήσεων. 
Σκοπός της ΘΕ είναι να παρουσιάσει τις θεμελιώδεις 
αρχές της χρηματοοικονομικής στις τουριστικές επιχει¬ 
ρήσεις. Έμφαση δίνεται στην χρηματοοικονομική ανά¬ 
λυση επιχειρησιακών μεγεθών, στον χρηματοοικονομικό 
προγραμματισμό και έλεγχο, στη χρηματοοικονομική δι¬ 
αχείριση εξειδικευμένων τουριστικών κινδύνων και στη 
διαχείριση κεφαλαίων και στον τρόπο υπολογισμού του 
κόστους και του οφέλους επενδυτικών σχεδίων. Τέλος 
παρέχονται υποδείγματα εφαρμογών μέσω επιχειρησι¬ 
ακών παραδειγμάτων τουριστικών επιχειρήσεων από 
την ελληνική και διεθνή πραγματικότητα. 

ΘΕ: Τουριστική Γεωγραφία (10 ΕΘΤ5) 

Σκοπός της ΘΕ είναι η εξοικείωση των φοιτητών με τις 
δομές, διαδικασίες, σχέσεις και αλληλεπιδράσεις της γε¬ 
ωγραφικής διάρθρωσηςτου τουρισμού ως οικονομικού 
συστήματος και κοινωνικού φαινομένου. Η ΘΕ εξετάζει 
τους παράγοντες που ενθάρρυναν την ανάπτυξη διαφο¬ 
ρετικών μορφών τουρισμού σε διάφορα χωρικά επίπεδα 
από το «παγκόσμιο» ως το «τοπικό», με έμφαση στην 
εξελικτική πορεία του τουριστικού φαινομένου. Διερευ- 
νώνται οι διαφορετικές οικονομικές, περιβαλλοντικές 


και κοινωνικό - πολιτιστικές επιδράσεις του τουρισμού 
στους προορισμούς, σε συνδυασμό με μια θεώρηση 
του κανονιστικού ρόλου του τουριστικού σχεδιασμού 
και των τρόπων με τους οποίους μπορεί να συνεισφέρει 
στην ανάπτυξη αειφόρων μορφών τουρισμού. 

ΘΕ: Μέθοδοι Έρευνας στονΤουρισμό (10 ΕΈΤ5) 

Η ΘΕ έχει ως σκοπό να αναπτύξει τη γνώση και τις 
δεξιότητες των φοιτητριών και των φοιτητών στον 
τρόπο διαμόρφωσης ερευνητικών ερωτημάτων, στην 
ανάπτυξη αποτελεσματικού ερευνητικού σχεδιασμού, 
στην επιλογή και υλοποίηση κατάλληλων ερευνητικών 
μεθόδων. Έμφαση δίνεται στην ανάπτυξη γενικών ερευ¬ 
νητικών δεξιοτήτων που είναι εξίσου χρήσιμες τόσο στο 
ακαδημαϊκό όσο και στο επαγγελματικό περιβάλλον. 
Η ΘΕ εξετάζει ποσοτικές και ποιοτικές προσεγγίσεις που 
σχετίζονται με την έρευνα στον τουρισμό και τις κοι¬ 
νωνικές επιστήμες. Έμφαση δίνεται στην ανάπτυξη της 
ικανότητας των φοιτητών να εφαρμόζουν την πιο κατάλ¬ 
ληλη, ανάλογα με τις περιστάσεις της έρευνας, μέθοδο 
καθώς και να αναλύουν, ερμηνεύουν και παρουσιάζουν 
ερευνητικά αποτελέσματα. 

ΘΕ: Τουριστικό Μάρκετινγκ (10 ΕΘΤ5) 

Η ΘΕ παρουσιάζει μια περιεκτική προσέγγιση στη 
θεωρία και πράξη του μάρκετινγκ στα πλαίσια της του¬ 
ριστικής βιομηχανίας. Εξετάζει τις βασικές έννοιες του 
τουριστικού μάρκετινγκ, της επιχειρησιακής φιλοσοφίας 
και του προσανατολισμού στην αγορά. Ιδιαίτερη έμφαση 
δίνεται στην κατανόηση του μίγματος μάρκετινγκ, στην 
τουριστική συμπεριφορά, στις τεχνικές που σχετίζονται 
με την τμηματοποίηση της αγοράς, στο μάρκετινγκ προ¬ 
ορισμών, στη δημιουργία εικόνας (ίιτίΒρθ), στην έννοια 
του 6Γ3ηάίη9 και στο ηλεκτρονικό μάρκετινγκ.Όλα αυτά 
τα ζητήματα εξετάζονται στο πρακτικό περιεχόμενο μιας 
σειράς περιπτώσεων μελέτης. 

ΘΕ: Σχεδιασμός και Πολιτική Τουρισμού (10 ΕΘΤ5) 

Η ΘΕ ενότητα εξετάζει με κριτική διάθεση τον σχεδία¬ 
σμά και την πολιτική του τουρισμού ως διαδικασίες και 
σύνολα τεχνικών για την επίτευξη βιώσιμης τουριστικής 
ανάπτυξης. Επικεντρώνεται στο φυσικό περιβάλλον και 
στην κοινωνική, πολιτιστική και οικονομική πραγμα¬ 
τικότητα που διέπουν τον σχεδίασμά και την άσκηση 
πολιτικής. Σε αυτά τα πλαίσια, αξιολογείται ο ρόλος του 
δημόσιου και ιδιωτικού τομέα καθώς και η φύση, οι 
παράμετροι και οι περιορισμοί που σχετίζονται με την 
άσκηση τουριστικής πολιτικής σε διαφορετικά περιβάλ¬ 
λοντα. Οι φοιτήτριες και οι φοιτητές θα αναπτύξουν μια 
κατανόηση των διαδικασιών άσκησης τουριστικής πο¬ 
λιτικής και θα αποκτήσουν γνώσεις για την αξιολόγηση 
και ανάπτυξη τουριστικών σχεδίων και πολιτικών. Το 
θεωρητικό και πρακτικό πλαίσιο του σχεδιασμού και 
της πολιτικής του τουρισμού εξετάζεται σε τοπικό, πε¬ 
ριφερειακό και εθνικό επίπεδο. 

ΘΕ: Επικοινωνία και Διαχείριση Κρίσεων στον Τουρι¬ 
σμό (10 ΕΈΤ5) 

Στη βάση διεθνών περιπτώσεων μελέτης η ΘΕ παρου¬ 
σιάζει μια περιεκτική προσέγγιση στη θεωρία και πράξη 
της διαχείρισης κρίσεων στον τουρισμό, σε επίπεδο επι¬ 
χειρήσεων και προορισμών. Η ΘΕ επικεντρώνεται στις 
διοικητικές προσπάθειες και στον ρόλο της επικοινωνίας 

για την αντιμετώπιση των δυσχερειών που επιφέρουν τα 
γεγονότα κρίσεων, καθώς και στην ανάπτυξη συστημά¬ 
των προληπτικής θεώρησης και επιχειρησιακής ετοιμό¬ 
τητας σε σχέση με μελλοντικά προβλήματα και κρίσεις. 

ΘΕ: Μάνατζμεντ και Διαχείριση Ανθρώπινων Πόρων 
στις Τουριστικές Επιχειρήσεις (10 ΕΘΤ5) 

Η ΘΕ προσφέρει μια εισαγωγή στη Διοίκηση Ανθρώ¬ 
πινων Πόρων (ΔΑΠ) και εστιάζει στους στόχους, τους 
σκοπούς και τις βασικές λειτουργίες της στις σύγχρονες 
τουριστικές επιχειρήσεις. Έμφαση δίνεται σε ζητήματα 
που αφορούν την προσέλκυση, επιλογή, ανάπτυξη και 
αξιοποίηση των ανθρώπινων πόρων στο εργασιακό 
περιβάλλον με τον διττό στόχο της αύξησης της εργα¬ 
σιακής ικανοποίησης και της συνεπακόλουθης αποτελε- 
σματικότηταςτων επιχειρήσεων. Επιπλέον η ΘΕ εξετάζει 
διαφορετικές προσεγγίσεις στην επίτευξη των στόχων 
της ΔΑΠ και διερευνά τη διαχείριση των εργασιακών 
σχέσεων και των μεθόδων που μπορούν να χρησιμοποι¬ 
ηθούν προκειμένου η λειτουργία της ΔΑΠ να προσθέσει 
αξία στις τουριστικές επιχειρήσεις. 

ΘΕ: Τουριστική Ανάπτυξη (10 ΕΘΤ5) 

Η ΘΕ εξετάζει την έννοια και το περιεχόμενο της του¬ 
ριστικής ανάπτυξης σε συνδυασμό με εναλλακτικές 
θεωρητικές προσεγγίσεις, προϋποθέσεις και τύπους 
τουριστικής ανάπτυξης. Δίνει βαρύτητα στην ελληνική 
τουριστική ανάπτυξη, αναλύοντας τις κοινωνικές, πολι¬ 
τιστικές και περιβαλλοντικές επιπτώσεις του μοντέλου 
της κυρίαρχης τουριστικής ανάπτυξης σε αντιδιαστολή 
με το μοντέλο της βιώσιμης τουριστικής ανάπτυξης. Η 
ανάλυση των προαναφερθέντων ζητημάτων συμπλη¬ 
ρώνεται με την παρουσίαση χαρακτηριστικών μελετών 
περίπτωσης σε διεθνές επίπεδο. 

ΘΕ: Επιχειρηματικότητα και Καινοτομία στονΤουρισμό 
(10ΕΘΤ5) 

Η επιχειρηματικότητα και η καινοτομία αποτελούν ση¬ 
μαντικούς παράγοντες επιτυχίας σε κάθε βιομηχανία. 
Αυτό είναι ιδιαίτερα αληθές στα πλαίσια της δυναμικής 
και ευμετάβλητης τουριστικής βιομηχανίας. Η συγκεκρι¬ 
μένη ΘΕ προσφέρει στις φοιτήτριες και στους φοιτητές 
μια κριτική και εις βάθος κατανόηση της φύσης της επι¬ 
χείρησης, της επιχειρηματικότητας και της καινοτομικής 
δραστηριότητας στον τουρισμό. Εξετάζει με κριτική προ¬ 
σέγγιση μια πλειάδα σχετικών ζητημάτων, όπως η ανάλη¬ 
ψη ρίσκου, η χρηματοοικονομική διοίκηση, η ανάπτυξη 
νέων προϊόντων/υπηρεσιών και η εμπορευσιμότητα, με 
ιδιαίτερη έμφαση στη γέννηση νέων καινοτόμων στρα¬ 
τηγικών, πρωτοβουλιών και ιδεών. 

ΘΕ: Ειδικές και Εναλλακτικές Μορφές Τουρισμού (10 
ΕΘΤ5) 

Η ΘΕ έχει ως σκοπό να παρουσιάσει τα εννοιολογικά 
και πρακτικά στοιχεία που συνθέτουν τις μορφές και την 
αγορά ειδικού-εναλλακτικού τουρισμού. Αποσαφηνίζει 
την εννοιολογική οριοθέτηση τους απέναντι στον μαζικό 
τουρισμό και τον αειφόρο τουρισμό. Επιπλέον, αναλύει 
την πολυσύνθετη φύση των προϊόντων ειδικού-εναλλα- 
κτικού τουρισμού και τον τρόπο με τον οποίο ανταπο- 
κρίνονται σε ειδικά κίνητρα, όπως αυτά διαμορφώνονται 


στη βάση των τάσεων ζήτησης των σύγχρονων τουρι¬ 
στών. Τέλος, η ΘΕ εξετάζει και αξιολογεί διαφορετικούς 
τύπους σχεδιασμού, διοίκησης και λειτουργίας αυτών 
των προϊόντων. 

ΘΕ: Πολιτισμός καιΤουρισμός: Διαχείριση και Προβολή 
(10ΕΘΤ5) 

Η αναζήτηση αυθεντικών εμπειριών συχνά οδηγεί 
τους ανθρώπους σε περιοχές και τοπία που δεν τους είναι 
οικεία. Στις σύγχρονες κοινωνίες, που είναι προσανατο¬ 
λισμένες στις ανάγκες των καταναλωτών, η πολιτιστική 
κληρονομιά θεωρείται σημαντικό μέσο προσφοράς 
αυθεντικότητας. Η συγκεκριμένη ΘΕ παρουσιάζει μια 
πολυεπιστημονική εξέταση του πολιτισμού και της κλη¬ 
ρονομιάς μέσα στα πλαίσια του τουρισμού. Η κατανό¬ 
ηση αυτής της σχέσης αναπόφευκτα συνδέει ζητήματα 
αναπαράστασης, ταυτότητας, εικόνας, αυθεντικότητας 
και εμπορευματοποίησης της πολιτιστικής κληρονομιάς 
με τουριστικούς προορισμούς σε διάφορες χρονικές και 
χωρικές κλίμακες. Η ΘΕ εξετάζει επίσης ζητήματα που 
άπτονται της παραγωγής και κατανάλωσης της πολιτι¬ 
στικής κληρονομιάς και της διοίκησης των πολιτιστικών 
πόρων. 

ΘΕ: Περιβαλλοντική Διαχείριση στονΤουρισμό (10 
ΕΘΤ5) 

Σκοπός της ΘΕ είναι να προσφέρει μια κατανόηση της 
σχέσης μεταξύ τουρισμού και περιβάλλοντος και να δι- 
ερευνήσει τις διοικητικές προκλήσεις που ανακύπτουν 
από την αλληλεπίδραση τους. Η ΘΕ ασχολείται με τις 
αλληλεπιδράσεις τουρισμού και περιβάλλοντος από την 
οπτική γωνία διαφορετικών ενδιαφερομένων μερών, 
συμπεριλαμβανομένων επιχειρήσεων, κυβερνήσεων, μη- 
κυβερνητικών οργανισμών, τουριστών και τοπικών κοι¬ 
νωνιών. Παρουσιάζει τις αντικρουόμενες απόψεις περί 
των οικονομικών αι περιβαλλοντικών επιπτώσεων του 
τουρισμού προκειμένου να υπογραμμίσει τα ενδεχόμενα 
σύγκρουσης και συναίνεσης. Επιπρόσθετα, εξετάζει την 
εμφάνιση τουριστών με περιβαλλοντικές ανησυχίες, τον 
ρόλο διαφορετικών ομάδων πίεσης στην διαμόρφω¬ 
ση της τουριστικής ανάπτυξης και στην εμφάνιση του 
φυσιολατρικού/οίκο-τουρισμού. Η εξέταση των προ¬ 
αναφερθέντων ζητημάτων αναδεικνύει και αιτιολογεί 
την αναγκαιότητα για σχεδίασμά και περιβαλλοντική 
διαχείριση της τουριστικής ανάπτυξης. 

ΘΕ: Διαχείριση Τουριστικών Προορισμών (10 ΕΘΤ5) 

Σκοπός της ΘΕ είναι να προσφέρει στους φοιτητές και 
τις φοιτήτριες τις γνώσεις που θα τους επιτρέψουν να 
κατανοήσουν την αναγκαιότητα της διαχείρισης τουρι¬ 
στικών προορισμών στα διαφορετικά στάδια του κύκλου 
ζωής τους, ώστε να αμβλυνθούν διαπιστωμένες επιπτώ¬ 
σεις, να προσεγγιστεί η προοπτική βιώσιμης τουριστι¬ 
κής ανάπτυξης και να διατηρηθεί η ελκυστικότητα τους. 
Εξετάζεται το ζήτημα της ορθής τοπικής διακυβέρνησης 
στον τουρισμό και παρουσιάζονται μοντέλα και εργαλεία 
διαχείρισης προορισμού. Στο πλαίσιο της ΘΕ αναπτύσ¬ 
σεται όλο το εύρος των ζητημάτων διαχείρισης τουρι¬ 
στικών προορισμών, από τη διαχείριση των πόρων, τον 
σχεδίασμά και την ανάπτυξη τουριστικών προϊόντων, 

τις πολιτικές και ρυθμίσεις για τη βιώσιμη ανάπτυξη, τη 
διαχείριση της εικόνας του προορισμού, την τοποθέτηση 
και το άΓθπάίης προορισμών και τη διαχείριση κρίσεων. 

ΘΕ: Συστήματα ΔιανομήςΤουριστικού Προϊόντος (10 
ΕΘΤ5) 

Το ζήτημα της διανομής, ως βασικό συστατικό της 
στρατηγικής και του μείγματος μάρκετινγκ, αποτελεί 
κρίσιμη απόφαση για κάθε επιχείρηση/οργανισμό που 
δραστηριοποιείται στην τουριστική αγορά. Στο πλαίσιο 
της ΘΕ παρουσιάζονται εναλλακτικές στρατηγικές και 
πολιτικές διανομής σε συσχέτιση με διαφορετικές κα¬ 
τηγορίες τουριστικών προϊόντων (τουριστικά πακέτα, 
ταξιδιωτικές υπηρεσίες, υπηρεσίες διαμονής, κ.λπ.). Οι 
λειτουργίες, οι βασικές και συμπληρωματικές υπηρεσίες 
των καναλιών διανομής, ο διαρκώς εξελισσόμενος ρό¬ 
λος των ενδιάμεσων (ίηΐθπτΐθάί3Γίθ5) της τουριστικής 
αγοράς, καθώς και οι σύγχρονες τάσεις σε θέματα δια¬ 
νομής εξετάζονται με αναφορές σε ζητήματα όπως η δι¬ 
απραγματευτική δύναμη, η διαχείριση εσόδων (Γθνθηυθ 
ΓΠ3η39θΓηθπΐ), τα περιθώρια κέρδους και ανταπόκριση/ 
σύζευξη της τουριστικής προσφοράς με τις σύγχρονες 
τάσεις της τουριστικής συμπεριφοράς και ζήτησης. 

ΘΕ: Ευρωπαϊκή Ένωση και Τουριστική Πολιτική (10 
ΕΘΤ5) 

Βασικός σκοπός της ΘΕ είναι η ανάλυση του διατο- 
μεακού χαρακτήρα της πολιτικής του τουρισμού και η 
μελέτη των ευρωπαϊκών πολιτικών, οι οποίες έχουν άμε¬ 
σο ή έμμεσο αντίκτυπο στη λειτουργία του τουριστικού 


φαινομένου. Έμφαση δίνεται στον προσδιορισμό βασι¬ 
κών εννοιών στο πλαίσιο λειτουργίας της Ευρωπαϊκής 
Ένωσης και στον συντονισμό των σχετικών πολιτικών 
αυτής σε σύνδεση με την προσέγγιση των συντελεστών 
της τουριστικής βιομηχανίας και τις κρατικές τομεακές 
πολιτικές. 

ΘΕ: Ηλεκτρονικό Επιχειρείν στον Τουρισμό (10 ΕΈΤ5) 

Οι νέες τεχνολογίες πληροφορικής και επικοινωνίας 
καθώς και η χρήση του διαδικτύου αποτελούν βασικά 
εργαλεία για την αποτελεσματική και αποδοτική λειτουρ¬ 
γία των τουριστικών επιχειρήσεων. Βασικός σκοπός της 
ΘΕ είναι η εισαγωγή των φοιτητών και των φοιτητριών 
στις διοικητικές και επιχειρηματικές λειτουργίες της 
ψηφιακής εποχής στον τουρισμό. Έμφαση δίνεται στα 
πλεονεκτήματα και μειονεκτήματα της επιχειρηματικής 
δραστηριότητας με ηλεκτρονικά μέσα καθώς και στις 
επιπτώσεις που αυτά έχουν στις σύγχρονες τουριστικές 
επιχειρήσεις, στους καταναλωτές αλλά και στους του¬ 
ριστικούς προορισμούς. Επιπλέον εξετάζονται νομικά 
ζητήματα και θέματα ασφάλειας, παραδείγματα ηλε¬ 
κτρονικών επιχειρήσεων και οι στρατηγικές διοίκησης 
των πληροφοριακών συστημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 28 Φεβρουάριου 2018 
Ο Πρόεδρος 
ΒΑΣΙΛΗΣ ΚΑΡΔΑΣΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























